**Sarajevo, 04.06.2020.**

**MFS-EMMAUS RASPISUJE JAVNI**

**POZIV ZA DOSTAVLJANJE PONUDE ZA DIZAJN POSTERA**

Projekt: “Sprječavanje nasilja usmjerenog prema djeci kroz jačanje profesionalnih kapaciteta i edukacije djece o prevenciji nasilja u Bosni i Hercegovini”

*(Prevention of Violence against Children Trough Strengthening Professional Capacities and Education of Children on VAC Prevention in Bosnia and Herzegovina)*

1. ***Uvod***

Međunarodni **forum solidarnosti- EMMAUS** je jedna od najvećih samoodrživih domaćih nevladinih organizacija koja preko 20 godina radi na sprečavanju trgovine ljudima i ilegalnih migracija, prevencije svih oblika nasilja nad djecom, te zloupotrebe djece u digitalnom okruženju. MFS-EMMAUS je član Konzorcijuma za zaštitu djece u Bosni i Hercegovini, zajedno s organizacijama UNICEF i Save the Children. U nastavku projekta “Sprečavanje nasilja usmjerenog prema djeci kroz jačanje profesionalnih kapaciteta i edukacije djece o prevenciji nasilja u Bosni i Hercegovini” koji MFS-EMMAUS implementira uz podršku UNICEF-a, planiran je nastavak edukativnih i promotivnih aktivnosti, kako bismo djecu, roditelje i sve ostale građane educirali o različitim oblicima nasilja, prevencije i prijavljivanja istog. Jedna od promotivno-informativnih aktivnosti je izrada postera namjenjenog podizanju svijesti tinejdžera/mladih (15+) o prevenciji i prijavljivaju nasilja.

1. ***Cilj***

Cilj promotivnog postera je podsticanje mladih osoba da prijave nasilje kojem su potencijalno izloženi oni ili bilo koje drugo dijete ili maloljetnik/ca. Globalna istraživanja su pokazala da su mjere izolacije, uvedene zbog pandemije virusa COVID-19 uzrokovale nagli porast nasilja nad djecom i nasilja u porodici. Promotivni poster je jedan od proizivoda koji zajedno za cilj imaju podizanje svijesti o tome da nasilje nije prihvatljivo, bez obzira o kojoj vrsti nasilja se radi (zanemarivanje, fizičko, emocionalno, sekusalno, vršnjačko ili online nasilje). Poster također treba promovisati besplatnu savjetodavnu liniju HELPLINE 0800 223 23 i Centar za sigurni internet. Više informacija o tome možete pronaći na [www.sigurnodijete.ba](http://www.sigurnodijete.ba).

1. ***Dužnosti i obaveze Ponuđača***
* Ponuđač će dostaviti ponudu sa specifikacijom troškova;
* Uz mogućnost prethodne konsultacije, Ponuđač će Naručiocu predložiti ideju postera (skica ili opisno);
* Datumi aktivnosti biti će precizirane ugovorom koji če Naručilac potpisati sa Ponuđačem;
* Dostaviti prijedlog postera Naručiocu na odobrenje do 22.06.2020. godine;
* Dostaviti finalnu verziju postera Naručiocu do 03.06.2020. godine;
* Ponuđač će tokom izrade postera usko sarađivati sa Naručiocem, te se konsultovati o svim eventualnim dilemama.
1. ***Obaveze Naručioca***

MFS - EMMAUS će kao Naručilac osigurati potrebnu savjetodavnu podršku Ponuđaču kako bi se izvršio zadatak u predviđenom roku. To uključuje sljedeće:

* Naručioc će omogućiti pristup relevantnim podacima potrebnim za izvršenje dužnosti u okviru dizajniranja postera;
* Naručioc će po zahtjevu Ponuđača konsultovati psihologa;
* Naručioc će blagovremeno dati mišljenje i prijedlog o izmjenama i dopunama.
1. ***Vremenski okvir***

Predviđeni angažman je u trajanju od 16.06.2020. do 06.07.2020. godine.

* Dostaviti prijedlog postera Naručiocu na odobrenje do 22.06.2020. godine;
* Dostaviti finalnu verziju postera Naručiocu do 03.06.2020. godine.

1. ***Intelektualno vlasništvo***

Svi proizvodi koji nastanu u okviru ove aktivnosti (dokumentarna, digitalna, cyber, projektna video/audio dokumentacija itd.) pripadaju MFS EMMAUS-u, kao članu Konzorcija za zaštitu djece u Bosni i Hercegovini, koji ima ekskluzivna prava nad njihovom upotrebom i daljom distribucijom. Osim za potrebe ove aktivnosti, dokumenti i proizvodi neće biti korišteni u druge svrhe bez prethodnog pismenog odobrenja MFS-EMMAUS-a, a u skladu sa Zakonima o autorskim pravima po nacionalnim i međunarodnim standardima.

1. ***Ugovorni aranžmani i nadzor***
* Na poziv se mogu prijaviti fizička i pravna lica.
* Odabrani ponuđač će biti angažiran putem ugovora isključivo u svrhu pružanja navedenih usluga, unutar dogovorenog vremenskog okvira.
1. ***Naknada/plaćanje***

Svi troškovi izrade postera trebaju biti sadržani i detaljno navedeni u okviru pojedinačnih ponuda.

Plaćanje se obavlja u dva obroka:

* po potpisivanju Ugovora;
* po odobrenju finalne verzije od strane Naručioca.

**Naručioc zadržava pravo da obračuna ponuđaču zatezne kamate, ukoliko se dogovoreni posao ne izvrši u dogovorenom vremenskom roku.**

*MFS-EMMAUS je humanitarna organizacija uspostavljena s ciljem jačanja i promocije ljudskih prava u Bosni i Hercegovini, kao i zaštitu djece i mladih od svih oblika nasilja, te Vas shodno tome ljubazno molimo da Vaša ponuda bude što povoljnija.*

1. ***Način podnošenja ponude***

Ponuđači su dužni dostaviti sljedeće:

* Pismo interesa;
* Referentni rad/radovi;
* Idejno rješenje postera (skica ili opisni prijedlog);
* Finansijski prijedlog sa obračunom i analizom troškova koji se odnose na zadatak.
1. ***Dostava ponuda***

Ponude moraju biti dostavljene na e-mail adresu: sarajevo@mfs-emmaus.ba najkasnije do 11.06.2020. godine.

**Zainteresirane stranke se pozivaju da kontaktiraju MFS-EMMAUS ured u Sarajevu za sve dodatne informacije.**

**MFS-EMMAUS- URED SARAJEVO**

 **tel/fax +387 33 263 385**